סרג'יניו דסט

**סרג'יניו ג'יאני דסט** (בהולנדית: **Sergiño Gianni Dest**; נולד ב-3 בנובמבר 2000 באלמיירה שבהולנד) הוא כדורגלן אמריקאי-הולנדי המשחק בעמדת המגן הימני בפ.ס.וו. איינדהובן ובנבחרת ארצות הברית.

## קריירת מועדונים
נולד בהולנד, לאם הולנדית ולאב אמריקאי-סורינאמי.

את קריירת הנוער החל באקדמיה של אלמיירה, מקום הולדתו, עד 2012, ומשם עבר לאקדמיית הנוער של אייאקס. הוא שיחק תחילה כחלוץ וככל שהתקדם בשורות המועדון עבר לעמדת המגן. תחילת הקריירה המקצועית הייתה עם צעירי אייאקס, שם ערך את הופעת הבכורה ב-15 באוקטובר 2018 בהפסד 1–2 לצעירי פ.ס.וו. במהלך עונת 2018/19 הרשים והופיע ב-18 משחקים בליגת המשנה בהולנד בהם כבש שער אחד ובישל עוד שניים. הוא גם סיפק שער ובישול בשבע הופעות בליגת האלופות לנוער.

### אייאקס
דסט ערך את הופעת הבכורה בקבוצה הראשונה של אייאקס ב-27 ביולי 2019 מול פ.ס.וו איינדהובן במסגרת מגן יוהאן קרויף, שהסתיים בניצחון 0–2, וכבר במשחקו הראשון זכה בתואר. ב-10 באוגוסט 2019 הופיע לראשונה בליגת העל ההולנדית כאשר החליף את נוסייר מזראווי בדקה ה-54, בניצחון 0–5 על אמן. גם במשחקי מוקדמות ליגת האלופות נכנס כמחליף מול פאוק סלוניקי ואפואל ניקוסיה. בספטמבר הועלה רשמית לסגל הקבוצה וב-17 לחודש פתח לראשונה בהרכב הפותח, בניצחון 0–3 על ליל הצרפתית בליגת האלופות. הוא סיים את העונה עם 35 הופעות בהן כבש שני שערים במסגרת הגביע ההולנדי נגד טלסטאר.

### ברצלונה
דסט חתם בברצלונה ב-1 באוקטובר 2020 תמורת סכום של 21 מיליון יורו, ועל חוזה לחמש שנים עם סעיף רכישה שנקבע על 400 מיליון יורו. הוא ערך את הופעת הבכורה ב-4 באוקטובר, כאשר החליף את ז'ורדי אלבה בדקה ה-75 של התיקו 1–1 מול סביליה. עם הופעה זאת הפך לאמריקני הראשון שהופיעה בברצלונה בלה ליגה. ב-20 באוקטובר השיג ציון דרך היסטורי נוסף, כשהפך גם לאמריקני הראשון להופיע בליגת האלופות במדיה. מאוחר יותר באותו החודש הפך לאמריקני הראשון לשחק גם בקלאסיקו, שהסתיים בהפסד 1–3 לריאל מדריד. על אף ההפסד הוא זכה לשבחים על משחקו. שערו הראשון היה ב-24 בנובמבר 2020, בניצחון חוץ 0–4 על דינמו קייב בליגת האלופות.

#### השאלה למילאן
ב-1 בספטמבר 2022 הושאל למילאן לעונה אחת, עם אופציית רכישה של 20 מיליון אירו.

#### השאלה לפ.ס.וו איינדהובן
ב-21 באוגוסט 2023 חזר להולנד והושאל לפ.ס.וו. איינדהובן. באפריל 2024, לקראת סיום עונת 2023/2024, ולאחר שסייע לקבוצה לזכות באליפות, קרע במהלך אימון את הרצועה הצולבת בברכו והושבת לכתשעה חודשים. ב-29 ביוני 2024 עבר לפ.ס.וו. איינדהובן ללא תמורה, לאחר ששוחרר מברצלונה.

## קריירה בינלאומית
דסט ייצג את נבחרת ארצות הברית לצעירים ובבוגרים. עם הנבחרת עד גיל 17 השתתף במונדיאל 2017 ובנבחרת עד גיל 20 השתתף במונדיאל 2019, שם שיחק בארבעה משחקים. הוא ערך את הופעת הבכורה בבוגרים ב-6 בספטמבר 2019 בהפסד 0–3 למקסיקו, כשהוא מוחלף בדקה ה-68.

נכלל ושיחק בסגל נבחרת ארצות הברית בטורניר מונדיאל 2022 שבקטר.

## סטטיסטיקות קריירה
### מועדונים
נכון ל-13 באפריל 2024

### נבחרת לאומית
נכון ל-24 במרץ 2024

## תארים
;אייאקס
*מגן יוהאן קרויף: 2019
;ברצלונה
*גביע המלך הספרדי: 2020/2021
;פ.ס.וו. איינדהובן
*אליפות הולנד: 2023/2024, 2024/2025
*מגן יוהאן קרויף: 2025
;נבחרת ארצות הברית
*ליגת האומות של CONCACAF: 2020, 2023, 2024
;אישיים
*כדורגלן השנה הצעיר של ארצות הברית: 2019
*כישרון השנה של אייאקס: 2020

## קישורים חיצוניים
* 

## הערות שוליים

קטגוריה:כדורגלנים הולנדים
קטגוריה:כדורגלנים אמריקאים
קטגוריה:מגני כדורגל הולנדים
קטגוריה:מגני כדורגל אמריקאים
קטגוריה:אלמיירה: כדורגלנים
קטגוריה:כדורגלני אייאקס
קטגוריה:כדורגלני ברצלונה
קטגוריה:כדורגלני מילאן
קטגוריה:כדורגלני פ.ס.וו. איינדהובן
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:הולנדים ממוצא סורינאמי
קטגוריה:ספורטאים הולנדים בספרד
קטגוריה:ספורטאים הולנדים באיטליה
קטגוריה:ספורטאים אמריקאים בספרד
קטגוריה:ספורטאים אמריקאים באיטליה
קטגוריה:אמריקאים שנולדו ב-2000
קטגוריה:הולנדים שנולדו ב-2000